<classify> Kwenye Uwanja wa Taifa, Dar es Salaam, mshambuliaji huyo mrefu anayetumia mguu wa kushoto, alifunga mabao mawili na kufikisha mabao matatu baada ya Jumamosi iliyopita kufunga bao la ushindi dhidi ya Yanga katika mechi yao ya ufunguzi iliyomalizika kwa ushindi wa mabao 2-1.Kwa ushindi huo, miamba hiyo ya soka ya Kenya imefikisha pointi sita katika Kundi B ikifuatiwa na Al Khartoum ya Jamhuri ya Sudan ambayo katika mechi ya kwanza iliitandika Telecom ya Djibouti mabao 5-0.KMKM ambayo kesho itacheza na Al Khartoum imebakia na pointi zake tatu baada ya kushinda mechi yake ya kwanza kwa kuichapa Telecom bao 1-0, hivyo timu hiyo ya Djibouti kukamata mkia ikiwa haina pointi.Olunga alifunga bao la kwanza na la pili kwa timu yake katika dakika ya 69 akimalizia kwa kichwa mpira wa krosi kutoka upande wa kulia uliopigwa na Enock Agwanda.Dakika nne badaye, mchezaji huyo tishio alipiga shuti kali lililogonga mwamba na kudunda kwenye mstari na kurudi uwanjani.Alifunga bao la tatu katika dakika ya 80 akiwazidi ujanja mabeki wa KMKM na kufunga baada ya kuunasa mpira uliorushwa na Agwanda ambaye aliingia uwanjani katika dakika ya 65 akichukua nafasi ya Geoffrey Walusimbi.Gor Mahia walikuwa wa kwanza kuandika bao katika dakika ya pili lililofungwa na Meddie Kagere baada ya kumalizia krosi safi ya Olunga ambaye katika michuano hii amekuwa mchezaji tishio.KMKM inayofundishwa na Ali Bushiri, ilisawazisha bao katika dakika ya 11 kwa bao lililofungwa na Mateo Simon aliyefunga kwa kichwa akiunganisha kona iliyochongwa na Juma Mbwana Faki.Katika kipindi hicho cha kwanza, KMKM walitandaza soka la kuvutia na kushangiliwa na mashabiki wachache waliofika uwanjani.Kwa ujumla, mchezo ulikuwa wa kiufundi na uliojaa mbinu za kisoka. Katika dakika ya 43, KMKM walipoteza nafasi nzuri baada ya wachezaji wake kugongeana vizuri na Nassor Ali Omar kushindwa kufunga baada ya kujaribu kumpiga chenga kipa wa Gor Mahia, Boniface Olouch.Kipindi cha pili kiliendelea kuwa cha kuvutia na kosakosa kwa pande zote mbili kabla ya Gor Mahia kupata mabao yake mawili ambayo yalionekana kuwachanganya KMKM, ingawa katika dakika ya 87, Maulid Ibrahim Ramadhan nusura awafungie bao la pili baada ya mpira wake wa kichwa kupanguliwa na kipa Olouch.Michuano hiyo inaendelea leo wakati Al Shandy ya Jamhuri ya Sudan itakapoikabili LLB ya Burundi saa nane mchana, Heegan ya Somalia itacheza na APR ya Rwanda saa 10 na Azam FC itakuwa mgeni wa Malakia ya Sudan Kusini katika mechi itakayochezwa saa 10 jioni kwenye Uwanja wa Taifa.KMKM iliwakilishwa na: Nassoro Abdulla Nassoro, Khamis Ali Khamis, Tizzo Charles, Pandu Haji Pandu, Said Idrisa Said, Mussa Said Athumani, Mateo, Juma Mbwana Faki, Faki Mwalimu Sharif, Ibrahim Khamis Khatib na Nassoro Ali Omar.Gor: Olouch, Mussa Mohamed, Sibomana Abouba, Harun Shakava, Karim Nzigiyimana, Ali Abondo, Aucho Khalid, WalusimbiAgwanda, Ronaldo AminoEric Ochieng, Kagere na Olunga.  <topic>: MICHEZO 